Държавен вестник, бр. 31, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  31
достъп до местата по ал. 1, т. 1 и да оказват 
съдействие на органите за надзор на пазара 
при изпълнение на техните задължения.
(4) В случаите по ал. 1, т. 3 се съставя 
приемо-предавателен протокол и иззетите 
образци се връщат на икономическия оператор 
в срок до 30 дни.
(5) За резултатите от проверките органите 
за надзор на пазара съставят протокол, към 
който прилагат събраните писмени докумен­
ти и сведения. Протоколът се подписва от 
съставителя, от проверяваното лице, а при 
отказ – от двама свидетели на отказа.
(6) Не се съставя констативен протокол 
в случаите, в които органите за надзор на 
пазара са констатирали нарушение на този 
закон въз основа на официални документи, 
както и когато проверяваното лице пречи на 
органите за надзор на пазара да изпълняват 
служебните си задължения и/или не предос­
тавя документите по ал. 1, т. 2 и 4.
Чл. 36. (1) Органите за надзор на пазара 
са длъжни:
1. да се легитимират при извършване на 
проверките;
2. да използват получените документи и 
информация само за целите на надзор на 
пазара и контролни дейности, определени в 
нормативен акт;
3. да участват в обмена на информация с 
компетентните органи на другите държави 
членки;
4. да оказват съдействие на Европейската 
комисия и на компетентните органи на другите 
държави членки по тяхно искане.
(2) Органите за надзор на пазара при поиск­
ване предоставят на потребителите в достъ­
пен формат наличната информация относно 
спазването от икономическите оператори на 
приложимите изисквания за достъпност и 
оценката по чл. 3, освен когато такава инфор­
мация не може да бъде предоставена поради 
съображения за поверителност съгласно чл. 17 
от Регламент (ЕС) 2019/1020.
Чл. 37. (1) Надзорът на пазара включва:
1. наблюдение за наличието и проверка за 
съответствието с изискванията на:
а) маркировката „СЕ“;
б) информацията, която идентифицира 
производителя и вносителя;
в) информацията, която идентифицира 
продукта;
г) информацията, която се изисква да е на­
несена върху продукта или да го придружава;
д) инструкциите и информацията за безо­
пасност на български език, която се изисква 
да придружава продукта;
е) ЕС декларацията за съответствие;
2. проверка на ЕС декларацията за съот­
ветствие и техническата документация;
3. изпитвания на образци от продукти, пре­
доставени на пазара или пуснати в действие.
(2) Когато икономическият оператор се 
е позовал на изключенията по чл. 3, ал. 1, 
органите за надзор на пазара:
1. проверяват дали икономическият опе­
ратор е извършил оценката по чл. 3, ал. 2;
2. правят преглед на оценката и на резул­
татите от нея, включително на правилното 
използване на критериите, определени в при­
ложение № 1 и в делегираните актове, приети 
от Европейската комисия на основание чл. 14, 
параграф 7 от Директива (ЕС) 2019/882;
3. проверяват спазването на приложимите 
изисквания за достъпност.
Чл. 38. (1) Разходите за изпитване са за 
сметка на икономическия оператор, когато 
продуктите не съответстват на приложимите 
изисквания за достъпност по чл. 4.
(2) Когато продуктите съответстват на 
приложимите изисквания за достъпност по 
чл. 4, разходите са за сметка на органите за 
надзор на пазара.
(3) Разходите за изпитване са за сметка 
на икономическия оператор независимо от 
получените резултати, когато:
1. продуктът е без маркировка „СЕ“;
2. за продукта не е съставена ЕС деклара­
ция за съответствие съгласно приложимите 
изисквания;
3. за продукта липсва техническа доку­
ментация;
4. техническата документация не съдържа 
всички съответни документи с данни или 
подробности относно средствата, използвани 
от производителя за осигуряване на съответст­
вието на продукта.
Чл. 39. (1) Органите за надзор на пазара, 
при спазване на принципа за пропорционал­
ност и в случай че икономическият оператор 
не е предприел необходимите коригиращи 
действия, имат право да налагат следните 
ограничителни мерки:
1. временно спиране на предоставянето 
на продукт на пазара и/или пускането му в 
действие и използването му;
2. забрана за предоставяне на продукт 
на пазара и/или пускането му в действие и 
използването му;
3. изтегляне на продукт.
(2) Председателят на Държавната агенция 
за метрологичен и технически надзор или 
оправомощени от него длъжностни лица 
налагат ограничителни мерки по ал. 1 или 
разпореждат предприемане на коригиращи 
действия със заповед.
(3) Заповедите по ал. 2 подлежат на об­
жалване по реда на Административнопроце­
суалния кодекс.
Чл. 40. (1) Когато органите за надзор на 
пазара имат основателна причина да считат, 
че даден продукт не съответства на приложи­